هزارفن احمد چلبی‌نین اوچماقلا باغلی چالیشمالاریندا لئوناردو داوینچی‌ دن چوخ اوّل بو مؤوضودا سیناق‌لار آپاران، ۱۰-جو عصرده یاشامیش موسلمان تورک عالیم‌لریندن بیری اولان اسماعیل جوهری‌دن ایلهاملاندیغی دئییلیر. جوهری‌نین الده ائتدیگی نتیجه‌لری آراشدیران و اؤیرنن چلبی قوشلارین اوچوشونو تدقیق ائده رک تاریخی اوچوشوندان اوّل حاضیرلادیغی قانادلارین مؤحکملی‌لیگینی اؤلچمک اوچون اوخ مئیدانیندا سیناق‌لار آپاردیغی گومان اولونور. بندانگشتی|چلبی‌نین اوچوش یولو ۱۶۳۲-جی ایل کولکلی هاوادا قالاتا قولله‌سیندن قوش قانادلارینا بنزه‌ین بیر واسیطه ایله اؤزونو بوشلوغا بوراخان و اوچاراق بوسفورو کئچیب ۳۳۵۸ متر کناردا اوسکوداردا دوغانجی‌لارا ائنیش ائتدیگی گومان ائدیلن هزارفن احمد چلبی تورک هاواچی‌لیق تاریخی‌نین ان دیقت چکن آدام‌لاریندان بیری‌دیر. بو اوچوش حاقیندا سندلر ایندییه قدر ساده‌جه اولیا چلبی‌ نین سیاحتنامه‌سینده یئر آلیر.اولیا چلبی اثرینده بونلاری یازیب:  "' ‌اوخ مئیدانی‌نین مینبری اوستوندن قارتال قانادلاری ایله سککیز، دوققوز دفعه  هاوادا پروازلانمیشدی. سلطان مراد خان سارای‌بورنوندا سینان پاشا کؤشکوندن تاماشا ائدرکن قالاتا قولله‌سیندن اوچاراق اوسکوداردا دوغانجی‌لار مئیدانینا ائنمیشدیر. بو حادیثه عثمانلی دؤولتینده عکس-صدا یاراتدی و همین دؤورون پادشاهی ۴. مراد طرفیندن بگنیلدی. سونرا مراد خان هزارفن احمد چلبی‌یه بیر کیسه قیزیل هدیه ائتمیشدیر."